CELEX: 62014TN0098
Language: et
Date: 2014-02-14 00:00:00
Title: Kohtuasi T-98/14: 14. veebruaril 2014 esitatud hagi – Société Générale versus komisjon

12.5.2014   
            
            
               ET
            
            
               Euroopa Liidu Teataja
            
            
               C 142/36
            
         14. veebruaril 2014 esitatud hagi – Société Générale versus komisjon
   (Kohtuasi T-98/14)
   2014/C 142/47
   Kohtumenetluse keel: prantsuse
   
      Pooled
   
   
      Hageja: Société générale SA (Pariis, Prantsusmaa) (esindajad: advokaadid P. Zelenko, J. Marthan ja D. Kupka)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada asjas EIRD tehtud Euroopa Komisjoni 4. detsembri 2013. aasta otsuse K(2013) 8512 (lõplik) artikli 2 punkt c, millega määratakse Société Générale’le trahv;
            
         
               —
            
            
               vähendada Société Générale’le määratud trahvi summat kohasema summani;
            
         
               —
            
            
               mõista igal juhul kõik kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et komisjon on müügiväärtuse arvutamise meetodi kindlakstegemisel teinud ilmse hindamisvea, kuna vaidlustatud otsuses väljatoodud väärtused, mis põhinevad sellel meetodil, ei peegeldanud nende pankade vastavaid seisukohti, kelle suhtes esimesel rikkumisperioodil vastaval turul menetlus algatati (esimene osa). Hageja väidab, et komisjon on seega rikkunud hoolsuskohustust (teine osa), võrdse kohtlemise põhimõtet (kolmas osa) ja õiguspärase ootuse põhimõtet (neljas osa).
            
         
               2.
            
            
               Teine väide, et nende pankade, kelle suhtes menetlus on algatatud, müügiväärtuste arvutamiseks komisjoni kohaldatava meetodi valik ei ole põhjendatud.
            
         
               3.
            
            
               Kolmas väide, et Üldkohus peaks rakendama oma täielikku pädevust, et vähendada hageja trahvisummat kohasemaks nii, et see peegeldaks nende pankade vastavaid seisukohti, kelle suhtes vastaval turul menetlus algatati.